રાજ્યમાં ચૂંટણી નજીક આવતા ગેરકાયદેસર નાણાંની હેરફેર વધે નહીં તે માટે પોલીસ સતત ચાંપતી નજર રાખી રહી છે. આ દરમિયાન વલસાડ જિલ્લાના ઉમરગામ તાલુકામાં આવેલા મરોલી ગામે પોલીસને રોકડ મત્તા મળી આવી હતી. મરોલી ચાર રસ્તા પાસે પોલીસને વાહન ચેકિંગ દરમિયાન પાંચ લાખ રૂપિયાની રોકડ મળી આવી હતી. જેમાં 500, 100 તેમજ 2000ની નોટનો સમાવેશ થતો હતો. આ કરન્સીને નારગોલ મરીન પોલીસે કબજે કરી હતી. રોકડ રકમ કોની છે અને આ શખ્સો તે ક્યાંથી લાવ્યા તેમજ કોને આપવાની છે તે અંગેની તમામ પૂછપરછ હાથ ધરવામાં આવી છે.